
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 820 


2 Νοεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΑΔΕΛΦΩΝ ΠΑ- 
ΣΑΔΕΛΛΗ ΤΕΚΝΩΝ ΔΗΜΗΤΡΙΟΥ Ν. ΠΑΣΑΔΕΛΛΗ» 
και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των αποδιδομένων ποσών υπέρ τρίτων, 
από τον ειδικό φόρο κατανάλωσης που αναλογεί 
στα τσιγάρα τα οποία παράγονται στο εσωτερικό της 


Χώρας. 2 

Αύξηση ορίου έκδοσης Εγγυητικών Επιστολών από την 

Τράπεζα Πίστεως. 3 

Ανάκληση της 2063653/6318/0024/8.9.1992 από¬ 
φασης Υπουργού Οικονομικών. 4 

Τροποποίηση της 29983/879/26.3.1985 απόφασης 
Υπουργού Οικονομικών. 5 


Κήρυξη υποχρεωτικής της απόφασης διαιτησίας 6/94 
που αφορά τους όρους αμοιβής και εργασίας των 
εργαζομένων σε ξενοδοχεία ύπνου, ξενώνες, οικο¬ 
τροφεία, επιχ/σεις θερέτρων, μπαγκαλόους, τουρι¬ 
στικά περίπτερα, κέντρα παραθερισμού και μοτέλ - 
κάμπιγκ, που λειτουργούν στην περιοχή του Ν. Ηρα¬ 


κλείου... 6 

Έγκριση του Ειδικού Κανονισμού Λιμένα Κατακόλου 
αριθ. 21 «Αναπροσαρμογή Πλοηγικών Δικαιωμά¬ 
των». 7 


ΠΡΟΕΔΡΙΚΑ ΔΙΑΤΑΓΜΑΤΑ 


οι 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΑΔΕΛΦΩΝ ΠΑΣΑ¬ 
ΔΕΛΛΗ ΤΕΚΝΩΝ ΔΗΜΗΤΡΙΟΥ Ν. ΠΑΣΑΔΕΛΛΗ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθ. 9208/2.3.1977 δημόσια διαθήκη του 
Νικολάου Δημητρϊου Πασαδέλλη, που συστάθηκε ενώπιον 
του συμβολαιογράφου Μυτιλήνης Παναγιώτη I. Πρωτούλη 


και δημοσιεύθηκε με το αριθ. 73/1982 πρακτικό του Μον. 
Πρωτοδικείου Μυτιλήνης, με την οποία συστήθηκε κοινω¬ 
φελές ίδρυμα με την επωνυμία «ΚΟΙΝΩΦΕΛΕΣ ΙΔΡΥΜΑ 
ΑΔΕΛΦΩΝ ΠΑΣΑΔΕΛΛΗ ΤΕΚΝΩΝ ΔΗΜΗΤΡΙΟΥ Ν. ΠΑ¬ 
ΣΑΔΕΛΛΗ» και με έδρα την Άντισσα Λέσβου. 

2. Τις διατάξεις των άρθρων: α) 95 και 98 του ΑΝ 2039/ 
1939, 

β) 101 και 119 του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Την από 5.5.1994 γνωμοδότηση του Συμβουλίου 
Εθνικών Κληρ/των. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/τ.Β'/7.3.1994). 

Με πρόταση των Υπουργών Εσωτερικών και Εθνικής 
Παιδείας και θρησκευμάτων και του Υφυπουργού Οικονο¬ 
μικών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΑΔΕΛΦΩΝ ΠΑ¬ 
ΣΑΔΕΛΛΗ ΤΕΚΝΩΝ ΔΗΜΗΤΡΙΟΥ Ν. ΠΑΣΑΔΕΛΛΗ». η 
οποία έγινε από τον Νικόλαο Δ. Πασαδέλλη με την υπ’ 
αριθ. 9208/2.3.1977 δημόσια διαθήκη του, η οποία συ- 
ντάχθηκε ενώπιον του συμβολαιογράφου Μυτιλήνης Π. 
Πρωτούλη και δημοσιεύθηκε με το αιρθ. 73/1982 πρα¬ 
κτικό του Μον. Πρωτοδικείου Μυτιλήνης. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εσωτερικών, Οικονομικών και Εθνικής Παιδείας και 
θρησκευμάτων και διέπεται από τις διατάεις της παρα¬ 
πάνω συστατικής του πράξης, του παρακάτω οργανισμού, 
του ΑΝ 2039/1939 και των διαταγμάτων που εκδόθηκαν ή 
θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΑΔΕΛΦΩΝ ΠΑ¬ 
ΣΑΔΕΛΛΗ ΤΕΚΝΩΝ ΔΗΜΗΤΡΙΟΥ Ν. ΠΑΣΑΔΕΛΛΗ». 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΟΙΝΩΦΕ¬ 
ΛΕΣ ΙΔΡΥΜΑ ΑΔΕΛΦΩΝ ΠΑΣΑΔΕΛΛΗ ΤΕΚΝΩΝ ΔΗΜΗ- 
ΤΡΙΟΥ Ν. ΠΑΣΑΔΕΛΛΗ», που συστήθηκε από τον Νικόλαο 
Δημητρίου Πασαδέλλη με την υπ' αριθ. 9208/2.3.1977 
δημόσια διαθήκη του, η οποία συντάχθηκε ενώπιον του 
συμβολαιογράφου Μυτιλήνης Παναγιώτη Πρωτούλη και 
δημοσιεύθηκε με το αριθ. 73/1982 πρακτικό του Μον. 
Πρωτοδικείου Μυτιλήνης, αποτελεί νομικό πρόσωπο ιδιω¬ 
τικού δικαίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του ΑΝ. 
2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η Άντισσα Λέσβου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 

Σκοπός του ιδρύματος είναι: 

1. Η κατασκευή δικτύου υδρεύσεως στο χωριό Άντισσα 
και η συντήρηση αυτού. 

2. Η κατασκευή αγροτικών δρόμων και η επισκευή των 
κοινοτικών δρόμων. 

3. Η παροχή υποτροφιών σε αριστούχους φοιτητές για 
τη μετεκπαίδευσή τους στο εξωτερικό και 

4. Η εκτέλεση γενικά κοινωφελών έργων στην Κοινό¬ 
τητα Άντισσας σε περίπτωση επάρκειας των εισοδημά¬ 
των του ιδρύματος. 

Άρθρο 3 
Περιουσία- Πόροι 

1. Περιουσία του ιδρύματος αποτελούν: 

α) Εννιακόσιες σαράντα δύο (942) μετοχές της Ναυτι¬ 
λιακής Εταιρείας Λέσβου. 

β) Πενήντα εννέα και εβδομήντα πέντε (59,75) μετοχές 
της Εθνικής Τράπεζας. 

γ) Εκατόν είκοσι (120) μετοχές της Εμπορικής Τράπε¬ 
ζας. 

δ) Δεκατρείς (13) μετοχές της ΕΤΕΒΑ. 

ε) Εννιακόσιες σαράντα δύο (942) μετοχές της Αναπτυ¬ 
ξιακής Εταιρείας Λέσβου. 

ζ) Κατάθεση ποσού έξι χιλ. εννιακοσίων πενήντα 
(6.950) δραχμών στην Εθνική Τράπεζα της Ελλάδος. 

στ) Ένα ελαιόκτημα που βρίσκεται στη θέση Κάμπος, 
της κτηματικής περιφέρειας Άντισσας, εκτάσεως οκτώ 
στρεμμάτων που περιέχει πενήντα (50) ελαιόδενδρα. 

η) Τρία ελαιοκτήματα στις θέσεις «Άνω Κατήφορος» και 
«Κάτω Κατήφορος» της κτηματικής περιφέρειας Μόριας 
καθώς και στη θέση «Μελερίκι» της ίδιας κτηματικής περι¬ 
φέρειας που περιέχουν συνολικά περίπου τριακόσια (300) 
ελαιόδενδρα. 

θ) Μία διόροφη οικία που βρίσκεται μέσα στο χωριό 
Άντισσα Λέσβου, η οποία επιθυμεί ο ιδρυτής να γίνει κοι¬ 
νοτικό ιατρείο με όλη της την επίπλωση, οι δε εντιχοισμέ- 
νες φωτογραφίες των γονέων και των προπατόρων του να 
παραμείνουν στη θέση τους. Στην πρόσοψη της οικίας να 
τοποθετηθεί μαρμάρινη πλάκα με την επιγραφή «Κοινο¬ 
τικό Αγροτικό Ιατρείο Άντισσας, δωρεά Νικολάου Δημ. 
Πασαδέλλη». Στην οικία δε αυτή μπορεί να κατοικεί και ο 
κοινοτικός ιατρός. 


ι) Ένα μαγαζί που βρίσκεται μέσα στο χωριό Άντισσα, 
στη θέση Αγορά και 

ια) Το ένα δεύτερο (1/2) εξ αδιαιρέτου μιας οικίας που 
βρίσκεται στα Σεπόλια Αθηνών, επί της οδού Φοινίκης 
αριθμός 5. 

2. Πόροι του ιδρύματος είναι: 
α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από οκταμελές Διοικητικό Συμ¬ 
βούλιο, που αποτελείται από: 

α) Τον εκάστοτε Γυμνασιάρχη του Γυμνασίου Άντισσας 
ή το νόμιμο αναπληρωτή του, ο οποίος θα προεδρεύει του 
Διοικητικού Συμβουλίου και κωλυόμενος θα αναπληρώνε¬ 
ται από τον Ειρηνοδίκη Ερεσσού. 

β) Τον εκάστοτε Ειρηνοδίκη Ερεσσού Λέσβου ή το νό¬ 
μιμο αναπληρωτή του. 

γ) Έναν καθηγητή εκλεγόμενο από το Σύλλογο Καθη¬ 
γητών του Γυμνασίου Άντισσας. Στο πρώτο Διοικητικό 
Συμβούλιο τη θέση αυτή καταλαμβάνει ο Κων/νος Χαλιός 
που εξελέγη με την με αριθμό 27/1.6.1992 πράξη του 
Συλλόγου Καθηγητών του Γ υμνασίου Άντισσας. 

δ) Τον εκάστοτε Διευθυντή του Δημοτικού Σχολείου 
Άντισσας ή το νόμιμο αναπληρωτή του. 

ε) Τον εκάστοτε Πρόεδρο της Κοινότητας Άντισσας ή 
το νόμιμο αναπληρωτή του. 
στ) Τον εκάστοτε ιερέα της κοινότητας Άντισσας και 
ζ-η) Δύο εντίμους και ευυπολήπτους κατοίκους της Κοι¬ 
νότητας Άντισσας που θα εκλέγονται από το Κοινοτικό 
Συμβούλιο Άντισσας. Στο πρώτο Διοικητικό Συμβούλιο τις 
θέσεις αυτές καταλαμβάνουν οι Γεώργιος Παν. Σαμαράς 
και Ηρακλής Χαρ. Κόκκινης, που εξελέγησαν με το αριθ. 
6/1.4.1991 Πρακτικό του Κοινοτικού Συμβουλίου Άντισ- 
σας. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 20239/ 
1939. 

4. Το Διοικητικό Συμβούλιο συνεδριάζει τακτικά κάθε 
τρεις μήνες και έκτακτα όποτε το ζητήσει ο Πρόεδρος ή 
τρία (3) από τα μέλη του, με γραπτή αίτησή τους προς τον 
Πρόεδρο, πάντοτε όμως, έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7669 


πτώση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου, απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Λέσβου) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του ΑΝ. 2039/1939 και του από 
20.12.1939 Β.Δ/τος (ΦΕΚ 552/τ.Α71939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχε* σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργητών και δωρητών του ιδρύματος. 

Αρθρο 6 

Αρμοδιότητες Προέδρου 

1. Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 


β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. 

Μπορεί όμως, όποτε κρίνει σκόπιμο, να αναθέτει την ει¬ 
σήγηση διαφόρων θεμάτων σε άλλο μέλος του Διοικητικού 
Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτό από τα διαχειρι¬ 
στικά) και τη σφραγίδα του ιδρύματος και ευθύνεται για 
την καταστροφή ή των απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί- 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αριστούχοι φοιτητές 
των Ανωτάτων Εκπαιδευτικών Ιδρυμάτων της χώρας, που 
κατάγονται από την 'Αντισσα Λέσβου, με σκοπό τη μετεκ¬ 
παίδευσή τους στο εξωτερικό. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Καν. Δ/τος (ΦΕΚ 
286/τ.Α723.8.1941). 

Αρθρο 10 

Ποσό - Καταβολή - Διακοπή υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου του 
ιδρύματος, ανάλογα με το ύψος των καθαρών εσόδων του 
ιδρύματος και τον αριθμό των υποτρόφων, πάντοτε όμως 
μέσα στα όρια που ορίζονται από τις διατάξεις της συστα¬ 
τικής πράξης του ιδρύματος, του άρθρου 54 του Α.Ν. 
2039/1939 και του άρθρου 28 του από 18.8.1941 σχετι¬ 
κού Καν.Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 27 
του από 18.8.1941 Καν. Δ/τος (ΦΕΚ 286/τ.Α7 
23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Καν. Δ/τος, οι οποίες διαπιστώνονται με 
πράξη του Διοικητικού Συμβουλίου του ιδρύματος, που 
έχει υποχρέωση να παρακολουθεί την όλη πορεία των 
σπουδών των υποτρόφων και να αξιώνει απ’ αυτούς την 
υποβολή, κάθε έτος, αποδεικτικών στοιχείων της επίδο¬ 
σής τους. 

Η μη υποβολή των ζητηθέντων αποδεικτικών τούτων 
στοιχείων, συνεπάγεται τη διακοπή της υποτροφίας. 

Αρθρο 11 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο η οποία αρχίζει την 1η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επομένου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 


νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/ 
τος (ΦΕΚ 552/τ.Α /22.12.1939). 

Αρθρο 12 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

β) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 14 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία που περιέρχεται στην Κοινότητα 
Άντισσας ως κεφάλαιο αυτοτελούς διαχείρισης για την 
εκτέλεση των ίδιων σκοπών. 

Στους Υπουργούς Εσωτερικών και Εθνικής Παιδείας και 
θρησκευμάτων και στον Υφυπουργό Οικονομικών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΚΩΝ. ΣΚΑΝΔΑΛΙΔΗΣ ΓΕΩΡΓ. ΠΑΠΑΝΔΡΕΟΥ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. ΓΕΩΡΓΑΚΟΠΟΥΛΟΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2066470/508/Β0024 (2) 

Καθορισμός των αποδιδομένων ποσών υπέρ τρίτων, από 
τον ειδικό φόρο κατανάλωσης που αναλογεί στα τσι¬ 
γάρα τα οποία παράγοντα» στο εσωτερικό της χώρας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 48 παρ. 1 εδάφιο β' και της 
παρ. 2 του Νόμου 2127/6.4.1993 «Εναρμόνιση προς το 
κοινοτικό δίκαιο του φορολογικού καθεστώτος των πε¬ 
τρελαιοειδών προϊόντων, αλκοόλης και αλκοολούχων πο¬ 
τών και βιομηχανοποιημένων καπνών και άλλες διατάξεις, 
αποφασίζουμε: 

1. Ορίζουμε τα αποδιδόμενα από 1.1.1993 και στο εξής 
από τον ειδικό φόρο κατανάλωσης, που αναλογεί στα τσι¬ 
γάρα τα οποία παράγοντα» στο εσωτερικό της χώρας, 
ποσά υπέρ των κατωτέρω δικαιούχων, ως ακολούθως: 

α) Στον τηρούμενο, για τον Εθνικό Οργανισμό Πρόνοιας, 
λογαριασμό στην Τράπεζα της Ελλάδος, με τον τίτλο «Ει¬ 
δικός Λογαριασμός Χρηματοδοτήσεως των Ιδρυμάτων και 
Οργανισμών», σε δραχμές 83.000,000 ετησίως. 

β) Στον τηρούμενο λογαριασμό στην Εθνική Τράπεζα 
της Ελλάδος με τον τίτλο «Ειδικός Λογαριασμός Εξυπηρε- 
τήσεως συνταξιούχων του συγχωνευθέντος εις το 
«Ίδρυμα Κοινωνικών Ασφαλίσεων (Ι.Κ.Α.) Ταμείου Ασφα- 
λίσεως Καπνεργατών (ΤΑΚ)» σε δραχμές 12.780.000 
ετησίως. 

γ) Στο Ίδρυμα Κοινωνικών Ασφαλίσεων - Τομέας Επι¬ 
κουρικής Ασφάλισης Μισθωτών (Ι.Κ.Α. - ΤΕΑΜ) (τέως 
ΤΕΕΑΜΒΚ), σε δραχμές 10.000.000 ετησίως. 

δ) Στον τηρούμενο λογαριασμό στην Αγροτική Τράπεζα 
της Ελλάδος, με τον τίτλο «Αποθεματικό Κεφάλαιο Προ¬ 
στασίας Καπνοπαραγωγής», σε δραχμές 51.000.000 ετη¬ 
σίως. 

ε) Στον τηρούμενο λογαριασμό στην Τράπεζα της Ελλά¬ 
δος με τον τίτλο «Αποθεματικό Πρόνοιας» σε δραχμές 
2.800.000 ετησίως. 

2. Η απόδοση των ποσών που προβλέπεται από την 
προηγούμενη παράγραφο γίνεται από τον Κρατικό Προϋ¬ 
πολογισμό, στο σκέλος των δαπανών του οποίου εγγρά- 
φονται οι σχετικές πιστώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

Αριθ. 2064226/10124/0025 (3) 

Αύξηση ορίου έκδοσης Εγγυητικών Επιστολών από την 
Τράπεζα Πίστεως. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας: 

α) 166915/17.11.77 με την οποία καθορίζονται οι όροι 
και οι προϋποθέσεις βάσει των οποίων παρέχονται από τις 
Τράπεζες που λειτουργούν στην Ελλάδα εγγυήσεις στο 


Δημόσιο και τα Νομικά Πρόσωπα Δημοσίου Δικαίου για την 
εκτέλεση έργων προμήθειες κ.λπ., 
β) 2020951/4257/14.4.93 με την οποία ορίστηκε το 
ανώτατο όριο έκδοσης εγγυητικών επιστολών της Τράπε¬ 
ζας Πίστεως στο ποσό των δραχμών εκατό δισεκατομμυ¬ 
ρίων (100.000.000.000). 

3. Την από τις 7 Οκτωβρίου 1994 αίτηση της Τράπεζας 
Πίστεως για αύξηση του ανωτάτου ορίου έκδοσης εγγυη¬ 
τικών επιστολών της. 

4. Την αριθ. 1092170/1378/0006/14.10.91 απόφαση 
του Υπουργού Οικονομικών περί μεταβίβασης αρμοδιοτή¬ 
των. 

5. Την δραστηριότητα της Τράπεζας αυτής όπως εμφα¬ 
νίζεται σήμερα, αποφασίζουμε: 

Ορίζουμε στο εξής ανώτατο όριο έκδοσης εγγυητικών 
επιστολών της Τράπεζας Πίστεως, για τις ανωτέρω περι¬ 
πτώσεις στο ποσό των δραχμών εκατόν πενήντα δισεκα¬ 
τομμυρίων (150.000.000.000) με τους όρους και τις 
προϋποθέσεις βάσει των οποίων παρέχονται από τις Τρά¬ 
πεζες που λειτουργούν στην Ελλάδα εγγυήσεις στο Δημό¬ 
σιο και τα Ν.Π.Δ.Δ. για εκτέλεση έργων προμήθειες κ.λπ. 
(απόφασή μας 166915/2570/0025/17.11.77). 

Από την απόφασή μας αυτή δεν δημιουργείται δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1994 

Με εντολή Υπουργού 
Ο Γ ενικός Διευθυντής 
ΔΗΜ. ΔΡΙΤΣΑΣ 

Αριθ. 2066162/8316/Α0024 (4) 

Ανάκληση της 2063653/6318/0024/8.9.1992 απόφα¬ 
σης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

.Έχοντας υπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος». 

2. Το από 7.10.1958 Β. Δ/γμα (ΦΕΚ 175 Α7 
24.10.1958) «Τροποποίηση του από 20.1.1932 Π. Δ/ 
τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 2063653/6318/0024/ 

8.9.1994 «Ανάθεση της διαχείρισης του Κρατικού Παιδι¬ 
κού Σταθμού Φαλάνης στην Τράπεζα της Ελλάδας. 

5. Το έγγραφο της Τράπεζας της Ελλάδας αριθ. 27624/ 

12.10.1994 με το οποίο ζητείται η μεταφορά του λογ/ 
σμού της ταμιακής διαχείρισης απο την Τράπεζας της Ελ¬ 
λάδος Υποκατάστημα Λάρισας στην Αγροτική Τράπεζα 
της Ελλάδος Κατάστημα Αμπελώνα. 

6. Την απόφαση του Υπουργού των Οικονομικών αριθ. 
1092170/ 1378/ 0006/ 15.10.1991 (ΦΕΚ 846/Β/ 
15.10.1991) «Μεταβίβαση της εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντή, 
στους Προϊσταμένους Δ/νσεων κλπ.». 

7. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Κρατικού Παι¬ 
δικού Σταθμού Φαλάνης αλλά επιλύονται θέματα διαδικα¬ 
στικά, αποφασίζουμε: 

Ανακαλούμε την απόφαση μας αριθ. 2063653/6318/ 

0024/8.9.1994 αναφορικά με την ανάθεση της ταμιακής 
διαχείρισης του Κρατικού Παιδικού Σταθμού Φαλάνης 
στην Τράπεζα της Ελλάδος Υποκατάστημα Λάρισας και 
ορίζουμε όπως το ταμιακό υπόλοιπο του λογ/σμού μετα¬ 
φερθεί σε λογαριασμό που θα τηρείται στην Αγροτική 
Τράπεζα Ελλάδος Κατάστημα Αμπελώνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1994 

Με εντολή Υπουργού 
Ο Διευθυντής 
Α. ΣΑΓΟΣ 

-♦ - 

Αριθ. 2066161/8315/Α0024 (5) 

Τροποποίηση της 29983/879/ 26.3.1985 απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

.Έχοντας υπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος». 

2. Το από 7.10.1958 Β. Δ/γμα (ΦΕΚ 175 Α7 
24.10.1958) «Τροποποίηση του από 20.1.1932 Π. Δ/ 
τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 29983/879/26.3.1985 
«Ανάθεση της διαχείρισης σε διάφορους Κρατικούς Παιδι¬ 
κούς Σταθμούς μεταξύ των οποίων και του Στ* Κρατικού 
Παιδικού Σταθμού Λάρισας στην Τράπεζα της Ελλάδας. 

5. Το έγγραφο της Τράπεζας της Ελλάδας αριθ. 27623/ 
12.10.1994 με το οποίο ζητείται η μεταφορά του λογ/ 
σμού της ταμιακής διαχείρισης του Στ Κρατικού Παιδικού 
Σταθμού Λάρισας από την Τράπεζα της Ελλάδος - Υποκα¬ 
τάστημα Λάρισας στην Αγροτική Τράπεζα Υποκατάστημα 
Λάρισας. 

6. Την απόφαση του Υπουργού των Οικονομικών αριθ. 
1092170/ 1378/ 0006/ 15.10.1991) (ΦΕΚ 846/Β/ 
25.10.1991) «Μεταβίβαση της εξουσίας να υπογράφουν 
με εντολή Υπουργού στο Γενικό Γραμματέα, Γεν. Δ/ντή, 
στους Προϊσταμένους Δ/νσεων κ.λ.π.». 

7. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Στ Κρατικού 
Παιδικού Σταθμού Λάρισας αλλά επιλύονται θέματα διαδι¬ 
καστικά, αποφασίζουμε: 

Τροποποιούμε την απόφασή μας αριθ. 29983/879/ 
26.3.1985 και μόνο σε ότι αφορά την ανάθεση της ταμια¬ 
κής διαχείρισης του Στ’ Κρατικού Παιδικού Σταθμού Λάρι¬ 
σας στην Τράπεζα Ελλάδος - Υποκ/μα Λάρισας και ορί¬ 
ζουμε όπως το Ταμιακό υπόλοιπο του λογ/σμού μεταφερ¬ 
θεί σε λογ/σμό που θα τηρείται στην Αγροτική Τράπεζα 
Υποκαταστήματα Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1994 

Με εντολή Υπουργού 
Ο Διευθυντής 
Α. ΣΑΓΟΣ 


Αριθ. 14227 (6) 

Κήρυξη υποχρεωτικής της απόφασης διαιτησίας 6/94 που 
αφορά τους όρους αμοιβής και εργασίας των εργαζο¬ 
μένων σε ξενοδοχεία ύπνου, ξενώνες, οικοτροφεία, 
επιχ/σεις θερέτρων, μπαγκαλόους, τουριστικά περί¬ 
πτερα, κέντρα παραθερισμού και μοτέλ - κάμπιγκ, που 
λειτουργούν στην περιοχή του Ν. Ηρακλείου. 

Ο ΥΠΟΥΡΓΟΣ ΕΡΓΑΣΙΑΣ 
.Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Την αριθμ. 80170/26.7.94 απόφαση ανάθεσης αρ¬ 
μοδιοτήτων στον Υφυπουργό Εργασίας (ΦΕΚ 585/ 
27.7.94). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 21.9.94). 

5. Τα στοιχεία του φακέλλου από τα οποία προκύπτει 
οτι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Δ.Α., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την απόφαση διαιτησίας 
6/94 που αφορά τους όρους αμοιβής και εργασίας των ερ¬ 
γαζομένων σε ξενοδοχεία ύπνου, ξενώνες, οικοτροφεία, 
επιχ/σεις θερέτρων, μπαγκαλόους, τουριστικά περί¬ 
πτερα, κέντρα παραθερισμού και μοτέλ - κάμπιγκ που λει¬ 
τουργούν στην περιοχή του Ν. Ηρακλείου με εξαίρεση την 
παρ. 6 αυτής για όλους τους εργοδότες και εργαζομένους 
του επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 7.6.94. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΑΔΑΜΟΠΟΥΛΟΣ 

-φ- 

Αριθ. 3131/06/94 (7) 

Έγκριση του Ειδικού Κανονισμού Λιμένα Κατακόλου αριθ. 
21 «Αναπροσαρμογή Πλοηγικών Δικαιωμάτων». 

Ο ΝΟΜΑΡΧΗΣ ΗΛΕΙΑΣ 
Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40Α/ 
18.3.1991) «Περί Μονάδας Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού» που 
αντικαθιστά το άρθρο 156 του ΝΔ 187/73 (ΦΕΚ 261 Α/ 
3.10.1973) «Περί Κ.Δ.Ν.Δ.». 

2. Τις διατάξεις του ΠΔ 347/86 (ΦΕΚ 154Α/6.10.86) 
«Περί μεταβίβασης αρμοδιοτήτων του Υπουργού Εμπορι¬ 
κής Ναυτιλίας στους Νομάρχες». 

3. Τον Ειδικό Κανονισμό Λιμένα Κατακόλου που μας 
υποβλήθηκε με την αριθ. 3131/07/94/27.9.94 αναφορά 
της Λιμενικής Αρχής με τις διατάξεις του οποίου ρυθμίζο¬ 
νται θέματα που αφορούν την εύρυθμη λειτουργία του Λι- 
μένος Κατακόλου. 

4. Το άρθρο 29 Α του Ν. 1558/85 όπως προστέθηκε με 

το άρθρο 27 του Ν. 2081/92 (ΦΕΚ 154Α/10.9.1992). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

α. Εγκρίνουμε τον πιό κάτω Ειδικό Κανονισμό Λιμένα 
Κατακόλου με αριθμ. 21. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΑΤΑΚΟΛΟΥ ΑΡΙΘ. 21 
«Αναπροσαρμογή Πλοηγικών Δικαιωμάτων» 

Ο ΛΙΜΕΝΑΡΧΗΣ ΚΑΤΑΚΟΛΟΥ 

Έχοντας υπόψη: 

α. Τις διατάξεις του διά του από 9 Ιουνίου 1948 ΒΑ κω- 
δικοποιημένου Νόμου 499/47 «Περί πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ 162 Α) 
συνδυαζόμενες με τα άρθρα 141-157 του ΝΔ187/73 με 
το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 Α). 

β. Το άρθρο 156 του ΝΔ 187/73 (ΦΕΚ 161 Α/3.10.73) 
«Περί ΚΔΝΔ» όπως αυτό αντικαταστάθηκε με άρθρο 10 
του Ν. 1940/91 (ΦΕΚ 40Α/91) «Περί μονάδας Ειδικών 
Αποστολών Λιμενικού Σώματος (ΜΕΑ/ΛΣ) και άλλες δια¬ 
τάξεις περί αυτού». 

γ. Τις διατάξεις του ΝΔ 444/70 «Περί αρμοδιότητας του 
ΛΣ και σχέσεως προς τις αρμοδιότητες των Σωμάτων 
Ασφαλείας» (ΦΕΚ 39 Α). 

δ) Τις διατάξεις του άρθρου 3 του Γενικού Κανονισμού 
Λιμένα Κατακόλου (ΦΕΚ 260Ν/78). 

ε. Το άρθρο 29 Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

στ. Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού ακδίδουμε τον ακόλουθο Κανονισμό. 

Άρθρο 1. 

Όρια Ισχύος 

Ο παρόν Ειδικός Κανονισμός Λιμένα Κατακόλου, ισχύει 
στην χερσαία και θαλάσσια ζώνη, τους λιμένες, τους όρ¬ 
μους καθώς και την θαλάσσια έκταση της περιοχής δικαιο¬ 
δοσίας της Λιμενικής Αρχής και των υφισταμένων της Λι¬ 
μενικών Σταθμών και των Υπαλλήλων Λιμένα όπως αυτή 
καθορίζεται από τις κείμενες διατάξεις. 

Άρθρο 2. 

ΠΛΟΗΓΙΚΑ ΔΙΚΑΙΩΜΑΤΑ 

1. Τα πλοηγικά που καταβάλλουν τα πλοία περιλαμβά¬ 
νουν το δικαίωμα να τύχουν πλοήγησης είσπλου και έκ¬ 
πλου από έμπειρους ναυτικούς γνώστες των συνθηκών 
του λιμένος Κατακόλου που έχουν υποδειχθεί από την Λι¬ 
μενική Αρχή Κατακόλου και καθορίζονται σύμφωνα με την 
κλίμακα κόρων καθαρής χωρητικότητας του άρθρου 3 του 
παρόντος σε δραχμές για όλες τις κατηγορίες των πλοίων. 

2. Η πλοήγηση είναι προαιρετική και εφόσον ζητηθεί γί¬ 
νεται από πλοηγό που επιλέγει ο εκπρόσωπος πλοίου ανά¬ 
μεσα από τους ήδη υποδειχθέντες από την Λιμενική Αρχή 
Κατακόλου ο οποίος βεβαιώνει τα δικαιώματα με βάση τον 
παρόντα Κανονισμό. 

3. Η εξακρίβωση των κόρων καθαρής χωρητικότητας 
των πλοίων πρέπει να στηρίζεται και να προκύπτει από τα 
επίσημα πιστοποιητικά καταμέτρησής τους. 

4. Η πλοήγηση περιλαμβάνει τον είσπλου και τον έκ¬ 
πλου των πλοίων στο λιμάνι Κατακόλου. 


5. Εφ’ όσον το πλοίο ενεργεί μόνο κατάπλου ή απόπλου 
καταβάλλονται τα μισά από τα προβλεπόμενα στο άρθρο 3 
πλοηγικά δικαιώματα. 

6. Για τις περιπτώσεις μεθόρμισης πλοίου εντός του λι¬ 
μένος Κατακόλου καταβάλλονται τα πλοηγικά δικαιώματα 
του άρθρου 3 μειωμένα κατά 50%. 

7. Η ρύθμιση της παραγράφου (6) ισχύει και για τις περι¬ 
πτώσεις χρησιμοποίησης πλοηγού για αγκυροβόληση 
εκτός λιμένος. 

8. Τα πλοηγικά δικαιώματα σε καμμία περίπτωση δεν εί¬ 
ναι μικρότερα των δραχμών ΠΕΝΤΕ ΧΙΛΙΑΔΩΝ ΕΠΤΑΚΟ¬ 
ΣΙΩΝ ΠΕΝΗΝΤΑ (5.750). 

9. Εκτός από το ελάχιστο όριο της παραπάνω παραγρά¬ 
φου (8) καταβάλλονται επιπλέον και τα προβλεπόμενα δι¬ 
καιώματα των άρθρων 4 και 5. 

Άρθρο 3. 

ΑΝΑΠΡΟΣΑΡΜΟΓΗ 

Μετά την χορηγηθείσα αύξηση το δικαίωμα πλοήγησης 
όλων των κατηγοριών πλοίων αναπροσαρμόζεται ως εξής: 

Μέχρι 500 ΚΚΧ 5.750 δρχ. 


Από 

501 

» 

μέχρι 

1.000 ΚΚΧ 

8.050 δρχ. 

Από 

1.001 

» 

» 

2.000 ΚΚΧ 

13.800 δρχ. 

Από 

2.001 

Μ 

» 

3.500 ΚΚΧ 

20.700 δρχ. 

Από 

3.501 

Μ 

» 

5.000 ΚΚΧ 

25.300 δρχ. 

Από 

5.001 

» 

» 

7.000 ΚΚΧ 

29.900 δρχ. 

Από 

7.001 

» 

» 

10.000 ΚΚΧ 

34.500 δρχ. 

Από 

10.001 

1» 

Μ 

15.000 ΚΚΧ 

41.400 δρχ. 

Από 

15.001 

» 

Μ 

20.000 ΚΚΧ 

48.300 δρχ. 

Γ ια κάθε 10.000 ΚΚΧ και γιά χωρητικότητες άνω των 


20.000 ΚΚΧ χρέωση επιπλέον 6.900 δρχ. 

Άρθρο 4. 

ΥΠΕΡΩΡΙΕΣ 

Η υπερωρία του πλοηγού ανέρχεται σε 4.600 δραχμές 
για κάθε ώρα ή κλάσμα αυτής και υπολογίζεται για παρα¬ 
μονή του πλοηγού πέραν της μιάς ώρας. Η έναρξη υπολο¬ 
γισμού για τον Λιμένα Κατακόλου αρχίζει από την επιβί¬ 
βαση του πλοηγού στη λέμβο που θα τον μεταφέρει στο 
πλοίο, για τα υπόλοιπα λιμάνια περιοχής δικαιοδοσίας μας 
η αναχώρησή του από το Κατάκολο. 

Άρθρο 5. 

ΠΡΟΣΑΥΞΗΣΕΙΣ 

1. Τα δικαιώματα των άρθρων 2, 3, 4 καταβάλλονται αυ¬ 
ξημένα για κάθε πλοίο που θα χρησιμοποιήσει πλοηγό 
όπως παρακάτω: 

α) Για πλοία που μεταφέρουν εύφλεκτα - εκρηκτικά και 
επικίνδυαν φορτία γενικά, κατά ποσοστό 25% για κάθε κί¬ 
νηση χωριστά (είσπλου - έκπλου - μεθόρμιση). 

β) Γ ια πλοία που εισπλέουν ή αποπλέουν τις νυχτερινές 
ώρες κατά ποσοστό 25% για κάθε κίνηση χωριστά (εί¬ 
σπλου - έκπλου - μεθόρμιση) που λαμβάνει χώρα κατά τις 
ημέρες αυτές. 

γ) Για πλοία που εισπλέουν ή αποπλέουν τις Κυριακές, 
τις καθοριζόμενες από τον Νόμο αργίες και τις αργίες το¬ 
πικών εορτών κατά ποσοστό 25% γιά κάθε κίνηση χωριστά 
(είσπλου - έκπλου - μεθόρμιση) που λαμβάνει χώρα κατά 
τις ημέρες αυτές. 

2. Σε περίπτωση σύμπτωσης Κυριακής και αργίας που 
καθορίζεται από τον Νόμο ή αργία τοπικής εορτής κατα¬ 
βάλλεται μία φορά η πιό πάνω προσαύξηση. 

3. Για την εφαρμογή των εδαφίων (β) και (γ) της παρα¬ 
γράφου 1 του παρόντος άρθρου η ημέρα Κυριακής ή αρ¬ 
γίας αρχίζει από την 00.01 ώρα και τελειώνει την 24.00, οι 
δε νυκτερινές ώρες από 18.01 μέχρι 06.00 της επόμενης 
ημέρας. 

Αρθρο 6. 

ΕΞΟΔΑ ΜΕΤΑΚΙΝΗΣΗΣ 

Τα έξοδα μετάβασης και επιστροφής του πλοηγού στο ή 
από το υπό πλοήγηση πλοίο βαρύνουν το πλοίο ή το νόμιμο 
αντιπρόσωπό του. 

Αρθρο 7. 

ΕΠΙΛΥΣΗ ΔΙΑΦΟΡΩΝ 

Γ ια κάθε διαφορά ή αμφισβήτηση που τυχόν ήθελε κατά 
την εφαρμογή του παρόντος, η λύση θα δίνεται από την Λι¬ 
μενική Αρχή Κατακόλου, η απόφαση της οποίας είναι υπο¬ 
χρεωτική. 

Αρθρο 8. 

ΚΥΡΩΣΕΙΣ 

Οι παραβάτες του παρόντος Ειδικού Κανονισμού, του 
οποίου η ισχύς αρχίζει από την δημοσίευσή του στην Εφη¬ 
μερίδα της Κυβέρνησης και η εκτέλεσή του ανατίθεται 
στα Λιμενικά Όργανα, ανεξάρτητα από τις συντρέχουσες 
ποινικές και αστικές ευθύνες, κατά την ισχύουσα νομοθε¬ 


σία, υπόκεινται και στις πειθαρχικές ποινές του άρθρου 
157 του ΝΔ 187/73 (ΦΕΚ 261Α/3.10.73) «Περί ΚΔΝΔ» 
όπως τροποποιήθηκε με το 207/85 (ΦΕΚ 760Α/85) το 
οποίο αντικαταστάθηκε με το ΠΔ 111/93 (ΦΕΚ 50Α/ 
7.4.93). 

Άρθρο 9. 

ΚΑΡΑΡΓΟΥΜΕΝΕΣ ΔΙΑΤΑΞΕΙΣ 

Από την ισχύ του παρόντος Κανονισμού καταργείται η 
ισχύς του αριθ. 19 Ειδικού Κανονισμού Λιμένα Κατακόλου 
(ΦΕΚ 249/Β/12.4.93). 

Κατάκολο, 30 Μαΐου 1994 
Ο Λιμενάρχης 

Αντιπ/ρχος (ΛΣ) ΜΠΟΥΡΟΥΚΗΣ ΓΡ. 

β. Ορίζουμε ως ημερομηνία έναρξης ισχύος αυτού ένα 
μήνα από την ημέρα δημοσίευσής του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 14 Οκτωβρίου 1994 
Ο Νομάρχης 

ΓΕΩΡΓΙΟΣ ΜΠΡΕΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






